Apabila datang seorang Melayu, Tun Tuah namanya, maka demikian sifatnya, jika ia datang berhadapan dengan engkau, bunuh olehmu, beri mati." Maka kata penjurit itu, "Baiklah, jangankan seorang Melayu itu, jika seratus atau dua ratus sekali pun, tiada akan dapat berlepas diri daripada tangan diperhamba ini." Setelah sudah Patih Gajah Mada berpesan pada penjurit itu, maka Patih Gajah Mada pun naik duduk di peseban itu menghadap.